Morlu ar Stadoù-Unanet

An United States Navy pe US Navy eo arme-vor Stadoù-Unanet Amerika, skourr d'an United States Armed Forces. An hini vrasañ er bed eo abaoe an Eil Brezel-bed. Er servij e vez 323 792 ezel ha 108 515 en United States Navy Reserve. 282 bag brezel kas a vez gant ar morlu-se ha tro 3 700 karr-nij oberiant e miz Meurzh 2018, ar pezh a laka anezhi da vezañ an eil a-fed nijerezioù ha nerzh goude Morlu Rusia. An United States Navy a zo bet krouet a-ziwar ar C'hontinental Navy, a oa bet savet e-kerzh ar Brezel reveulzier stadunanat. Nebeut amzer goude fin ar brezel e oa bet roet lamm d'ar C'hontinental Navy. Goude ma vije bet kolloù dafar bras ha denel gant ar morlaerien barbaresk eus Aljer, Kongres ar Stadoù-Unanet a lakae da dremen an Akta Mor eus 1794 a roe urzh da sevel c'hwec'h fourgadenn. kentañ bigi an US Navy e oant. An United States Navy o doa c'hoariet ur rol diazez e-kerzh Brezel diabarzh Stadoù-Unanet Amerika dre sevel ur blokus pe kaeladur eus ar C'hengevread da gentañ ah goude-se aloubiñ ar stêrioù. Bez eo bet diazez ivez e-kerzh an Eil brezel-bed evit trec'hiñ Impalaeriezh Japan. Ar Morlu stadunaant a zo deuet er-maez eus an Eil Brezel-bed evel an hini galloudusañ dre ar bed. An United States Navy a-vremañ a zo ledet war ar bed a-bezh, gant nerzhioù pe flodadoù e Kornôg ar meurvor Habask, ar Mor Kreizdouarel hag ar meurvor Indian. Ur Morlu uhelvor eo dre ma vez an tu dezhi kaout nerzhioù kas dre ar bed, evezhiañ an arvorioù pa vez ar peoc'h, met ivez kaout un nerzh kas bliv ma sav bec'hioù lec'hel. Evel-se en em gav alies o kemer perzh en obererezhioù milourel stadunanat en estren-vro. Eil Brezel-bed Martoloded brudet Ar c'hentañ prezidant stadunanat en devoa servijet an US Navy a oa bet John F. Kennedy, komandant ar vag PT-109. Gwelet ivez Armeoù ar Stadoù-Unanet Lec'hienn emouestlañ Lec'hienn koun an US Navy Navsource, poltriji istorel (en) Lec'hienn ofisiel an DANFS Liammoù diavaez Lec'hienn ofisiel Notennoù ha daveennoù